ડો. વિજય પ્રભાકર સ્થાપિત આ ટાસ્ક ફોર્સ કોંગ્રેસમેન ડેન્જા કે ડેવિસના શુભાષિશ સાથે છેલ્લા ૮ વર્ષથી કાર્યરત છે જે અંતગર્ત આ વર્ષે યોજાયેલા પ્રોગ્રામમાં શિકાગોના ૬ શહેરોમાં વસતા જુદા જુદા દેશોના કોન્સ્યુલ જનરલ હાજર રહ્યા હતા. જેમાં ભારત, જાપાન, તુર્કી, ચાઇના, ઇન્ડોનેશિયા, તથા યુક્રેનના કોન્સ્યુલ જનરલનો સમાવેશ થતો હતો. તેમજ જુદા જુદા આ દેશોના સાંસ્કૃતિક કાર્યક્રમો આ તકે રજુ કરાયા હતા. આ તકે ઇલિનોઇસના ૮માં કોંગ્રેશ્નલ ડીસ્ટ્રીકટના પ્રતિનિધિ શ્રી રાજા ક્રિશ્નાયુર્થએ પણ ખાસ હાજરી આપી હતી. તેમજ ભારતના તામિલનાડુના ભાજપના સહુ પ્રથમ મહિલા પ્રેસિડેન્ટ ડો. તામિલીસાઇ સુંદરરાજનએ પણ હાજરી આપી હતી. જેઓને '' ઇન્ટરનેશનલ રાઇઝીંગ સ્ટાર '' એવોર્ડથી નવાજવામાં આવ્યા હતા.